**Valorificarea pe deplin a cabinetului medical**

* Glasgow vă pune la dispoziție multe servicii menite să vă ajute să vă mențineți sănătatea. Unele din aceste servicii pot fi accesate în mod direct (a se vedea mai jos), iar pentru altele trebuie să fiți înscris(ă) la un medic de familie (chirurgie).
* Atunci când doriți să consultați un medic de familie în legătură cu starea dvs. de sănătate, trebuie să contactați cabinetul medical la care sunteți înregistrat(ă) pentru a programa o consultație. Dacă mergeți direct la cabinetul medical și nu aveți programare, există posibilitatea să nu fiți consultat(ă). Cabinetul vă poate cere să vă întoarceți altă dată sau vă poate sugera să fiți consultat(ă) de un alt cadru medical sau serviciu.
* În urma consultației la medicul de familie cu privire la condiția dvs. de sănătate, acesta poate dispune efectuarea unor analize suplimentare. În acest caz, vi se va explica ce trebuie să faceți pentru aceste analize și cum veți primi rezultatele. Analizele pot fi efectuate în cadrul cabinetului respectiv sau în altă parte.
* Dacă medicul dvs. de familie consideră că trebuie să fiți consultat(ă) de un medic specialist sau de un alt cadru medical, vă va da trimitere în acest sens. Nu puteți face o programare la un specialist din sistemul sanitar decât dacă aveți trimitere de la medicul dvs. de familie.
* Dacă aveți nevoie de un medicament, medicul de familie vă va da o rețetă pe care o veți prezenta la farmacie pentru a-l putea primi.
* Dacă preferați ca medicul de familie să fie bărbat sau femeie, vă rugăm să întrebați la cabinet înainte de a vă înscrie, deoarece unele cabinete au doctori doar femei sau doar bărbați.
* Este disponibil și un serviciu de traducere iar cabinetul se poate ocupa de găsirea unui traducător, fie față în față, fie prin telefon.
* Dacă aveți nevoie de serviciul de traducere, vă rugăm să cereți recepționistei să se ocupe de acest lucru atunci când faceți programarea.
* În cazul în care o altă persoană contactează cabinetul din partea dvs., amintiți-i să ceară recepționistei să rezerve un traducător.

**Ajutați cabinetul medical să vă ajute**

* Cabinetele medicale pot fi locuri aglomerate, iar personalul încearcă să se ocupe de toți pacienții - în schimb sunteți rugați să vă comportați în mod politicos și civilizat. De asemenea, există câteva lucruri pe care le puteți face pentru a ajuta cabinetul medical să eficientizeze intervențiile, astfel încât pacienții să fie consultați la ora stabilită.
* Când aveți o programare vă rugăm să fiți prezent(ă) la ora precizată, iar dacă nu puteți veni anunțați cabinetul înainte, în așa fel încât programarea să poată fi folosită de altcineva care are nevoie de ea.
* Dacă nu vă prezentați la programări, cabinetul medical vă poate anula înscrierea. Acest lucru înseamnă că nu veți mai fi pacientul respectivului cabinet medical și nu veți mai putea fi consultat acolo.
* Dacă mai mulți membri ai familiei au nevoie de o consultație la medic sau la un alt cadru medical, vă rugăm să faceți câte o programare pentru fiecare pacient.
* Dacă trebuie să discutați o situație medicală complexă vă rugăm să specificați acest lucru recepționistei în vederea programării unui interval de timp corespunzător.
* Vă rugăm să anunțați cabinetul medical dacă vă schimbați adresa și/sau numărul de telefon fix sau mobil.

**Alte ajutoare disponibile**

* Dacă tușiți, aţi răcit sau dacă copilul dvs. are o durere ușoară, vă puteți adresa farmacistului.
* Dacă aveți o problemă la ochi, apelați la un oftalmolog.
* Dacă aveți o problemă dentară, apelați la un stomatolog.
* Dacă aveți o problemă la picior, vă puteți adresa direct serviciului de podiatrie apelând numărul de telefon: 0141 347 8909   
  de luni până vineri 8.00-20.00, sâmbătă 09.00-13.00 sau prin email: [AHP.Appointments@ggc.scot.nhs.uk](mailto:AHP.Appointments@ggc.scot.nhs.uk)
* Vă puteți adresa direct serviciului de fizioterapie:

<http://www.nhsggc.org.uk/your-health/health-services/msk-physiotherapy/>

* Dacă aveți nevoie de o consultație la un medic specialist, medicul dvs. de familie vă va da trimitere.
* Dacă vă simțiți rău când cabinetul dvs. medical este închis, formați numărul de telefon al cabinetului, ca de obicei, iar apelul dvs. va fi redirecționat către serviciul oferit în afara programului de lucru sau vi se poate da un alt număr la care să sunați.
* acoperirea de urgență 24 ore din 24 este asigurată de NHS24. Îi puteți contacta la numărul de telefon: 111. Site-ul lor web este: [www.nhs24.com](http://www.nhs24.com/)
* Există așa-numitele Unități de traume minore unde personalul vă evaluează și fie vă tratează, dacă e vorba de o rană ușoară, fie, dacă observă o problemă mai gravă, dispune să fiți transferat(ă) în altă parte.
* **New Stobhill Hospital**, 133 Balornock Road, Glasgow, G21 3UW. Unitatea de traume minore este deschisă între orele 09.00 – 21.00, de luni până duminică, **Tel: 0141 355 1536**
* **New Victoria Hospital**, Grange Road, Glasgow G42 9LE. Unitatea de traume minore este deschisă între orele 09.00 – 21.00, de luni până duminică, **Tel: 0141 347 8474**
* **Vale of Leven**, Main Street, Alexandria, G83 OUA. Unitatea de traume minore este deschisă între orele 08.00 – 21.00, de luni până duminică, **Tel: 01389 817345**
* **West Glasgow**, Yorkhill Hospital site. Unitatea de traume minore este deschisă între orele   
  09.00 – 21.00, de luni până duminică, **Tel: 0141 201 0290**

Aici se pot trata diferite traume, inclusiv entorse, arsuri și fracturi simple.

* În Greater Glasgow, copiii sub un ancu leziuni ușoare trebuie duși la Royal Hospital for Children, lângă noul QEUH (Queen Elizabeth University Hospital), iar copiii între 1 și 5 ani cu leziuni ușoare trebuie duși la Royal Hospital for Children, lângă noul QEUH sau la Glasgow Royal Infirmary A & E
* În zona Clyde, copiii sub un an cu leziuni ușoare trebuie duși la Royal Alexandra Hospital, Corsebar Road, Paisley, PA2 9PN, iarcopiii între 1 și 5 anicu leziuni ușoare trebuie duși fie la Royal Alexandra Hospital din Paisley, Inverclyde Royal Hospital Larkfield Road, Greenock, PA16 OXN, fie la Unitatea de traume minore din Vale of Leven.
* **Secțiile de urgență și accidente 24 ore se află în cadrul:**
* Glasgow Royal Infirmary, 84 Castle Street, Glasgow, G4 OSF - Tel: 0141 211 5608
* Inverclyde Royal Hospital, Larkfield Road, Greenock, PA16 OXN - Tel: 01475 504351
* Queen Elizabeth University Hospital, 1345 Govan Road, Glasgow G51 4TF - Tel: 0141 452 2811
* Royal Alexandra Hospital, Corsebar Road, Paisley, PA2 9PN - Tel: 0141 314 6195